alexandrainst/scandi-wiki huggingface dataset:
Hålogalandsvegen

Hålogalandsvegen er et veiprosjekt i regi av Statens vegvesen som har til hensikt å bedre framkommeligheten og redusere reisetiden på // mellom Sortland, Harstad og Evenes. Dagens vegstrekning utgjør 159 km med riksvei langs strekningene Europavei 10 mellom Snubba i Evenes i Nordland og Gullesfjordbotn i Kvæfjord i Troms, Riksvei 83 mellom Tjeldsund bru og Harstad i Troms, og Riksvei 85 mellom Sortland og Lødingen i Nordland. Veiprosjektet skal planlegges ved hjelp av «Statlig plan» og organiseres som et «OPS-prosjekt» (Offentlig-Privat-Samarbeid). Planleggingen av prosjektet startet våren 2014 og alle reguleringsplaner skal etter planen være vedtatt i løpet av desember 2016 med mulig byggestart i 2018. Vegprosjektet berører kommunene Evenes, Lødingen og Sortland i Nordland og Kvæfjord, Harstad og Tjeldsund i Troms.

Bakgrunnen for vegprosjektet er at dagens veg stedvis har svært lav standard, ikke tilfredsstiller dagens riksveistandarder, og er krevende for spesielt den store tungtrafikken, men også for sommertrafikken som skal til og fra Lofoten og Vesterålen. Spesielt strekningene Tjeldsund bru–Kanstadbotn og Gullesfjordbotn–Langvassbukt holder lav standard og er problematiske. I tillegg er det et stort politisk ønske å få bygget en tunnel under Tjeldsundet mellom Sandtorg og Fjelldal, ikke bare for å redusere avstanden, men mest for å avbøte på de problemer som Tjeldsundbrua skaper da den er hyppigt stengt på vinterstid grunnet vær- og vindforholdene i Tjeldsundet.

Europavei 10 planlegges primært med vegstandard S2 (ÅDT 0-4000, 80 km/t) men med S3 (ÅDT 0-4000, 90 km/t) hvor det er praktisk gjennomførbart. Riksvei 83 planlegges med vegstandard S4 (ÅDT 4000-6000, 80 km/t). Riksvei 85 planlegges med vegstandard S2 (ÅDT 0-4000, 80 km/t).

Vegprosjektet innebærer delvis oppgradering av eksisterende trasé og delvis bygging i ny trasé. Det planlegges totalt 10 tunneler med totallengde på 27 km hvorav en undersjøisk. De lengste tunnelene er:
Tunnel under Tjeldsundet (ca. 12 km) (Undersjøisk)
Tunnel fra Kanstadbotn til Fiskfjordbotn (ca. 6 km)
Tunnel fra Fiskfjordbotn til Kongsvik (ca. 3 km)

Tunnelen under Tjeldsundet er planlagt gjennomført til slutt etter at resten av vegprosjektet er gjennomført. Hele prosjektet skal etter planen være fullført innen 2027.

Eksterne lenker 
Vegvesen.no - E10/rv.83/rv.85 Hålogalandsvegen

Europavei 10
Veier i Sortland
Veier i Kvæfjord
Veier i Lødingen
Veier i Tjeldsund
Veier i Harstad
Veier i Evenes
Wynn Palace

Wynn Palace, også kalt Wynn Palace Cotai, er et integrert kasinohotell eid og drevet av Wynn Resorts i Macao i Folkerepublikken Kina. Det er selskapets første resort på Cotai Strip og Macaos tredje skyskraper, og omfatter et luksushotell  med 1 700 rom, et kasino, en stor kunstig innsjø med sceneanlegg, gondoler, møtesaler, spa og salonger,shopping og spisesteder. Bygningen er på 29 etasjer, Byggekostnadene er bergnet til 4,1 milliarder amerikanske dollar. 

Byggearbeidene begynte i 2013, og åpningen skal finne sted 22. august 2016.

Referanser 

Kasinoer i Macao
Hjernerådet

Hjernerådet er en samlende forening med fokus på hjernen, som driver interessepolitikk og opplysningsarbeid om hjernefunksjon, hjernesykdom samt nervesystemet forøvrig. Foreningen er et norsk initiativ på linje med den europeiske The European Brain Council (EBC).

Foreningen
Foreningen ble stiftet i 2007. Hjernerådet beskriver selv et mål, og har statutter og et styre . Styreleder er p.t. Hanne-Cathrin Flinstad Harbo, og nestleder er Anne-Grete Strøm-Erichsen.

Medlemmer
Medlemmer av foreningen er p.t.:

Europa
Hjernerådet ble stiftet i 2007, mens den europeisk organisasjonen The European Brain Council (EBC), som oppfordrer til stiftelse av nasjonale hjerneråd i Europa ble selv stiftet i mars 2002 .

Referanser

Litteratur

 
 
 
 
 
 

Norske helseorganisasjoner
Watch What Happens!

Watch What Happens! er et musikkalbum med Frode Thingnæs, utgitt i 1994.

Sporliste

 «Yardbird Suite» (Charlie Parker)
 «Benjamin» (Bobbie Gentry)
 «Rough Ridin'» (Ella Fitzgerald)
 «Ballade for Atom» (Frode Thingnæs)
 «Boppy» (Freddy Hoel Nilsen)
 «Here's That Rainy Day» (Jimmy Van Heusen)
 «Heisan meisan» (Frode Thingnæs)
 «You've Changed» (Carl T. Fischer)
 «Shiny Stockings» (Frank Foster)
 «Watch What Happens» (Michel Legrand)

Medvirkende

Musikere
 Frode Thingnæs - trombone, komponist, arrangement, produsent  
 Pete Knutsen - gitarer
 Terje Gewelt - bass
 Jan Erik Kongshaug - bass, tekniker
 Henryk Lysiak - piano 
 Svein Christiansen - trommer
 Steffen Stokland - basstrombone

Øvrige
 Bjørn Petersen - produsent, fotograf
 Erling Wicklund - albumnotater

Eksterne lenker
 Watch What Happens!

Musikkalbum fra 1994
Frode Thingnæs-album
Mesocacia

Se Systematisk inndeling

Mesocacia er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, kraftige, gråbrune trebukker. Kroppsformen er kort og plump, beina nokså korte og kraftige. Antennene hos hannene er mye lengre enn kroppen. Dekkvingene har både lyse og svarte flekker.

Levevis 
Disse billene har larver som lever i død ved av løvtrær, ofte like under barken.

Utbredelse 
Slekten er utbredt i Sørøst-Asia (Nepal, det sørlige Kina, Thailand og Vietnam).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Mesosini Thomson, 1860
 Slekten Mesocacia Heller, 1926 
 Mesocacia duplicaria Holzschuh, 2006
 Mesocacia elongata Breuning, 1936
 Mesocacia multimaculata (Pic, 1925)
 Mesocacia punctifasciata Gressitt, 1940
 Mesocacia rugicollis Gressitt, 1940

Kilder 
 Katalog med utbredelsesdata 
 Liste over artene

Eksterne lenker 
 
 
 Bildegalleri 

Lamiinae
Biller formelt beskrevet i 1926
Cydros

Se Systematisk inndeling

Cydros er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, sylindriske, brune trebukker. Pronotum er sylindrisk, dekkvingene er parallellsidige med hvit, avrundet spiss.

Utbredelse 
Artene er utbredt fra Panama i nord til Brasil i sør.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Onciderini J. Thomson, 1860
 Slekten Cydros Pascoe, 1858
 Cydros leucurus Pascoe, 1866
 Cydros melzeri Monné & Fragoso, 1984

Kilder 
 Liste over slektene
 Katalog med utbredelsesdata

Eksterne lenker 
 Bilder av artene 
 

Lamiinae
Dyr formelt beskrevet i 1866
Meininger Museum

Meininger Museum er navnet på seks kulturhistoriske muséer i kretsbyen Meiningen i den tyske delstaten Thüringen. Muséene huser den største kunstsamlingen i delstaten. Hoveddelen befinner seg i Schloss Elisabethenburg, og er plassert i den tidligere residensen til hertugene av Sachsen-Meiningen. Slottet ligger i den vestlige delen av byens sentrum, og muséene blir støttet av Kulturstiftung Meiningen.

I den barokke trebygningen, som er en fløy av Schloss Elisabethenburg, ligger en omfattende kunstsamling i to etasjer på 52 rom, med en 3400 kvadratmeters utstillingsflate. Samlingen presenterer teaterhistorie, regional historie, musikkhistorie og Max-Reger arkivet. Ytterligere syv rom er beregnet for midlertidige utstillinger og gallerier.

Eksterne lenker 
 Hjemmesiden til Meininger Museen
 Musikkhistorie i Meiningen

Kultur i Thüringen
Museer i Tyskland
Kulturhistoriske museer
Intertel

Intertel er en internasjonal interesseorganisasjon for mennesker med høy IQ, grunnlagt i Storbritannia i 1966 av Ralph Haines. I motsetning til Mensa som har et krav på minst 130 (98% percentil) for medlemskap, er Intertel åpen for alle som har en score på minst 135 (99% percentil) på ulike standardiserte intelligenstester  som er godkjent av Intertel. Det er delt inn i syv regioner med hver sin leder, og har over 1400 medlemmer i over 30 land. Intertel utgir tidsskriftet Integra. I tillegg har Intertel også en Hall of fame for utvalgte medlemmer.

Referanser 

Interesseorganisasjoner
Samspill (album)

Samspill er et musikkalbum med Frode Thingnæs og Kampen Janitsjarorkester, utgitt den 5. mai 2008.

Sporliste

 «Artilleriets jubileumsmarsj» (Frode Thingnæs)
 «Do You Know What It Means to Miss New Orleans» (Eddie DeLange/Louis Alter)
 «Children's Play Song» (Bill Evans)
 «Solan Gundersens honnørmarsj» (Frode Thingnæs)
 «3 Pieces for Horn – Jazzy» (Frode Thingnæs)
 «3 Pieces for Horn – Bossa» (Frode Thingnæs)
 «3 Pieces for Horn – Robot Dance» (Frode Thingnæs)
 «There Will Never Be Another You» (Harry Warren/Mack Gordon)
 «BFO's jubileumsmarsj» (Frode Thingnæs)
 «Some Other Time» (Leonard Bernstein/Betty Comden/Adolph Green)
 «Ballade og samba fra Jazzsuite nr. 2 – Ballade» (Frode Thingnæs)
 «Ballade og samba fra Jazzsuite nr. 2 – Samba» (Frode Thingnæs)
 «Hope» (Lars Jansson)
 «Norsk politimarsj» (Frode Thingnæs)
 «Pas des deux» (Frode Thingnæs)
 «Yeah! Another Blues» (Frode Thingnæs)
 «Five Brothers» (Gerry Mulligan)
 «Pine Walk March» (Frode Thingnæs)

Medvirkende

Musikere
 Frode Thingnæs - dirigent, trombone, komponist, arrangement  
 Kampen Janitsjarorkester - div. instrumenter 
 Reidar Myhre - tenorsaksofon 
 Totti Bergh - tenorsaksofon 
 Fred Johannesen - horn 
 Putte Wickman - klarinett 
 Petter Utne Børrehaug - tuba 
 Magnus Alexander Mørk Thingnæs - klaver
 Fredrik Ramberg - elektrisk gitar 
 Edvard Askeland - bass
 Lars Erik Norum - trommer, perkusjon 
 Laila Dalseth - sang på Some Other Time

Øvrige medvirkende
 Jan Erik Kongshaug - produsent, tekniker

Eksterne lenker
 Samspill

Musikkalbum fra 2008
Frode Thingnæs-album
Medaljefordeling under Sommer-OL 2016

Medaljefordeling under Sommer-OL 2016 er en liste over nasjoner som vant en eller flere medaljer i Sommer-OL 2016 i Rio de Janeiro. Omtrent 11 000 utøvere  deltok i 306 øvelser i totalt 42 idretter under lekene.

Vietnam, Kosovo, Fiji, Singapore, Puerto Rico og Bahrain vant sine første olympiske gullmedaljer. De var også Kosovos og Fijis første olympiske medaljer av noe slag.

Referanser

Eksterne lenker 
 
 Rio 2016 – Offisiell hjemmeside

Medaljetabell
Schloss Elisabethenburg

Schloss Elisabethenburg er et slott i barokk bygningsstil, som ble bygd i årene 1682–1692 av Bernhard I, den første hertugen av Sachsen-Meiningen som en erstatning for Burg Meiningen. Slottet var frem til 1918 et residensslott for hertugene.

Slottet ligger i den vestlige delen av byens sentrum (den historiske Altstadt Meiningen), og muséene blir støttet av Kulturstiftung Meiningen. I en fløy av slottet som utgjør en barokk trebygning, ligger en omfattende kunstsamling i to etasjer på 52 rom, med en 3400 kvadratmeters utstillingsflate, som er en del av Meininger Museen. Samlingen presenterer teaterhistorie, regional historie, musikkhistorie og Max-Reger arkivet. Ytterligere syv rom er beregnet for midlertidige utstillinger og gallerier.

Referanser

Eksterne lenker 
 Elisabethenburg auf Thueringen.info (tysk)

Byggverk i Thüringen
Museer i Tyskland
Jim Parker

Jim Parker (født 1934) er en britiske komponist, blant annet kjent for musikken til TV-serien Mord og mysterier med John Nettles i hovedrollen.

Referanser

Eksterne lenker   
 

Britiske komponister
Personer fra Hartlepool
Brooke Henderson

Brooke Henderson (født 10. september 1997) er en canadisk profesjonell golfspiller på LPGA-touren.

Under Sommer-OL 2020 i Tokyo som ble arrangert i 2021 ble hun nummer 29.

Meritter

Seire på LPGA Tour 
 2016 KPMG Women's PGA Championship, Cambia Portland Classic
 2015 Cambia Portland Classic

Seire på Symetra Tour 
 2015 Four Winds Invitational

Referanser

Eksterne lenker 
 

Canadiske golfspillere
Golfspillere under Sommer-OL 2016
Deltakere for Canada under Sommer-OL 2016
Deltakere for Canada under Sommer-OL 2020
Golfspillere under Sommer-OL 2020
Fødsler i 1997
Elisabeth Paus

Elisabeth Kirsten Paus (født 14. september 1943 i Bergen; opprinnelig navn Kielland) er en norsk biokjemiker, kreftforsker og dr.philos. Hun har vært seniorforsker ved Rikshospitalet og Det Norske Radiumhospital, og var professor II i biokjemi ved Institutt for biovitenskap ved Universitetet i Oslo fra 2006 til 2013.
 
Hun ble cand.real. i biokjemi ved Universitetet i Oslo i 1970 med hovedoppgaven α-mannosidase fra Phaseolus vulgaris : Rensing og egenskaper, og ble dr.philos. samme sted i 1978 med avhandlingen Studies on α-mannosidase from Phaseolus vulgaris.

Hun er datter av ingeniør og direktør for sprengstoffirmaet Nitroglycerin Compagniet, Sophus Tørres Schlegel Bonnevie Kielland, og er gift med legen Povel Nicolay Paus. Hennes farfar var industrilederen Christopher Kahrs Kielland. Hun har tre barn, herunder immunologen Didrik Paus.

Referanser 

Norske biokjemikere
Personer tilknyttet Oslo universitetssykehus
Professorer ved Universitetet i Oslo
Fødsler i 1943
Falshomelix

Se Systematisk inndeling

Falshomelix er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Pachystolini er små til middelsstore, brunlige trebukker. Kroppsformen er sylindrisk. Dekkvingene har ofte lysere tegninger.

Levevis 
Som de fleste andre trebukker borer larvene i ved.

Utbredelse 
Artene er kjent fra Kongo og Elfenbeinskysten.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Pachystolini Aurivillius, 1922
 Slekten Falshomelix Breuning, 1956
 Falshomelix basicarinata Breuning, 1969
 Falshomelix unicolor Breuning, 1956

Kilder 
 Longicorn ID - Neopachystolini
 Liste over slektene
 Katalog med utbredelsesdata

Eksterne lenker 
 

Lamiinae
Biller formelt beskrevet i 1956
Haploparmena

Se Systematisk inndeling

Haploparmena er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Små til middelsstore, korte, brunlige trebukker. Antennene er litt kortere enn kroppen. Pronotum er omtrent så langt som bredt med rundede sider og en liten knøl midt på hver sidekant. Dekkvingene er noe ovale og hvelvede.

Utbredelse 
Slekten er bare kjent fra Angola.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Morimopsini
 Slekten Haploparmena Aurivillius, 1913
 Haploparmena angolana Aurivillius, 1913
 Haploparmena marmorata Breuning, 1940

Kilder 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 
 Katalog med utbredelsesdata 
 Liste over slektene

Eksterne lenker 
 
 
 Bildegalleri 

Lamiinae
Biller formelt beskrevet i 1913
Angolas insekter
Pygoptosia

Se Systematisk inndeling

Pygoptosia er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, slanke trebukker, brunlige på farge. Antennene er omtrent så lange som kroppen. Pronotum er tønneformet uten tenner på sidene. Dekkvingene er nesten parallellsidige. Beina er middels lange.

Levevis 
Larvene lever vanligvis i stammene på storvokste urter.

Utbredelse 
Slekten er kjent fra den asiatiske delen av Tyrkia, Syria, Libanon, Iran og India.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Phytoeciini eller Saperdini
 Slekten Pygoptosia Reitter, 1895 
 Pygoptosia eugeniae (Ganglbauer, 1884)
 Pygoptosia speciosa (Frivaldsky, 1884)

Kilder 
 Katalog med utbredelsesdata 
 Liste over slektene

Eksterne lenker 
 
 
 Bildegalleri 

Lamiinae
Dyr formelt beskrevet i 1895
Viridiana

Viridiana er en spansk spillefilm fra 1961 regissert av Luis Buñuel med romanen Halma, av  Benito Pérez Galdós som litterært forelegg.

Filmen ble vist under Filmfestivalen i Cannes i 1961, hvor den vant Gullpalmen.

Medvirkende
Silvia Pinal - Viridiana
Fernando Rey - Don Jaime
Francisco Rabal - Jorge
Margarita Lozano - Ramona
Victoria Zinny - Lucía
Teresa Rabal - Rita

Referanser

Eksterne lenker 
 

Spanske dramafilmer
Sort-hvitt-filmer
Spanskspråklige filmer
Filmer fra 1961
Gullpalmen-vinnere
Fotball under Sommer-OL 2016 – Kvinner

Kvinnenes fotballturnering under OL i Rio 2016 avholdes fra 3. til 19. august i Brasil.

I tillegg til OL-vertsbyen Rio de Janeiro, spilles det også kamper i Belo Horizonte, Brasília, Salvador, São Paulo og Manaus. I motsetning til mennenes turnering der det spilles med U-23 lag, er det ingen aldersbegrensninger i kvinnenes turnering.
Alle land tilsluttet FIFA kunne melde på lag til kvalifiseringen.

Spilleplan

Gruppespillet 
De 2 beste lagene i gruppene går videre til utslagsrunden.

Rankingen er:
1 Poengsum oppnådd i gruppespillskampene.
2 Målforskjell i gruppespillskampene.
3 Antall scorede mål i gruppespillskampene.
4 Om de ovenstående er likt blir avansement avgjort ved loddtrekning.

Gruppe E

Gruppe F

Gruppe G

Rangering av lag på 3.-plass

Finalekamper

Kvartfinaler

Semifinaler

Bronsefinale

Finale

Referanser 

Fotball under Sommer-OL 2016
Fotball i Brasil
Måbø bru

Måbø bru er en steinhvelvingbro over Bjoreio i Måbødalen  like nedenfor Måbøvatnet (Eidfjord kommune i Hordaland). Den ble bygget i 1910 og har to spenn (9,3 og 7,9 m) med en kjørebane på 3,35 m. Broen er et vernet kulturminne. Broen ble bygget som del av den første kjøreveien gjennom Måbødalen anlagt 1900-1916. Dagens riksvei 7 passerer like ved, mellom Måbøtunnelen (ovenfor) og Kvernhushaugtunnelen (nedenfor). Broen gikk ut av bruk da den nye traseen for riksvei 7 var ferdig. De tidligere broene i Måbødalen, før kjøreveien ble anlagt etter 1900, var trolig bjelkebroer av treverk.

Se også 
 Steinberg bru

Referanser

Eksterne lenker 
 Eldre foto, fra Digitalt museum

Veibroer i Vestland
Steinhvelvbroer
Veier i Eidfjord
Zamorinen av Calicut

Samoothiri (Zamorin; Malayalam: സാമൂതിരി, portugisisk: Samorim, nederlandsk: Samorijn) av Kozhikode er arvelig kongelige tittel som ble brukt av de hinduistiske Eradi herskere i det middelalderske riket Kozhikode på Malabar-kysten (dag Kerala). Samoodiriene hersket i nesten seks hundre år, mellom c. 12. og 18. århundre i Kozhikode, en av de viktigste handelsstasjoner i Syd-India.

Den portugisiske oppdager og sjøfareren Vasco da Gama besøkte Kozhikode i 1498 og åpnet sjøveien fra Europa til India.

Hovedsteder 
Eradis hadde sin opprinnelige base på Nediyiruppu (nær dagens Kondotty) og var uten tilgang til havet og ønsket til knytning til det Arabiske Hav. Eradis flyttet senere sin hovedstad til havnen i Kozhikode ("Calicut" i dag), også kalt Thrivikramapuram. Ifølge K. V. Krishna Ayyar, en historiker ble byen Kozhikode grunnlagt på et myrlendt område langs Malabarkysten i det 11. århundre e.Kr. I løpet av den klassiske antikken og Middelalderen ble Kozhikode kalt "Krydderbyen" for sin rolle som den viktigste handelsenter for krydderhandel. navnet Kozhikode er avledet fra Koyil (Slott) og Kota (Fort) i betydningen «Befestet Slott». Andre har kalt byen med forskjellige navn. Arabere kalte den Kalikooth, Tamilene kalte byen Kallikkottai, på kinesisk var det Kalifo. Navnet på de meget berømte hånd-vevde bomullstøyer ble kalt Calico som ble eksportert og er antatt å ha kommet fra Kozhikode.

Andre steder i Samoothiri var Ponnani, Trichur og Cranganore.

Referanser 

Historiske stater og riker i Sør-Asia
Tidligere monarki i Asia
Stater og territorier opphørt i 1806
Order of the Nile

Order of the Nile (Kiladat El Nil) er Egypts høyeste æresbevisning. Prisen ble innstiftet i 1915 av sultan Hussein Kamel og blir tildelt personer som har utført eksepsjonelle handlinger for staten. Æresbevisningen ble gjeninnført under Den arabiske republikken Egypt 18. juni 1953.

Den blir ikke lenger tildelt og kan ha blitt avskaffet i Egypt. Order of Nile rangeres under under Order of Ismail.

Noen som bærer Order of the Nile 
 Jurij Gagarin
 keser Akihito av Japan
 King Idris av Libya 
 Keiser Haile Selassie av Etiopia
 Richard Bevan 1919
 Nelson Mandela
 Lord Mountbatten av Burma, 1922
 Oberstløytnant sir Norman Seddon-Brown, 1927
 Josip Broz Tito, Jugoslavias president,  1955
 Walter Ulbricht, Øst-Tysløamds president, 1965
 Dronning Elizabeth II ( 1975)
 Sultan Qaboos bin Said al Said av  Oman 1976
 Émile Lahoud, Libanons president (2000)
 Suharto, Indonesias president  
 Makarios III, tidligere president i Kypros
 George Vasiliou,  tidligere president i Kypros 
 Generalmajor sir Charlton Watson Spinks, siste  sirdar i Egypt
 Professor Ahmed Zewail
 William E. Simon
 Amha Selassie av Etiopia
 General William Peyton, 1916
 Eric Gascoigne Robinson
 Aubrey Faulkner
 Cecil L'Estrange Malone
 Youssef Zulficar Pasha 
 Muhammad Naguib, Egypts første president (1952–1953) etter kongedømmets slutt
 Ziaur Rahman, President i  Bangladesh
 Mohammed VI, konge av Marokko.
 Mohamed Hussein Tantawi
 Mohamed ElBaradei, tidligere generaldirektør for International Atomic Energy Agency (IAEA) f.
 Ekmeleddin İhsanoğlu [ˈihsɑnoːlu] ( listen) a Turkish academic, diplomat og Gensektær for Organisjonensation for Islamic Cooperation (OIC), inest største internasjonale  Organisation etter United Nations.
 Pierre Gemayel, grunnleger av Lebanese Phalange
 Adly Mansour, fungerende president i Egypt fra det egyptiske statskupp til Abdel Fattah el-Sisis tiltredelse 
 Kong Norodom Sihanouk av Cambodia
 Nursultan Nazarbayev, president  i Kasakhstan

Referanser 

 
Utmerkelser etablert i 1915
Kōlattunād

Kolattunādu (Kola Swarupam, i utlandet kjent som Kongeriket Cannanore eller senere Chirakkal (Chericul)) var et av de tre største  føydalrikene på Malabarkysten etter at den portugisiske armada kom til India. De to andre var zamorinens Calicut og Quilon. Kolattunādus hovedstad var Ezhimala. Den ble styrt av Kolattiris kongefamilie og bestod av om lag hele det nordlige distriktet i dagens Kerala og deler av Karnataka. Tradisjonelt ble Kolattunādu beskrevet som landet mellom Perumbaelven i nord og Putupattanamelven i sør.

Referanser 

Tidligere land i Asia
Historiske stater og riker i Sør-Asia
Tidligere monarki i Asia
Lotus Elise

Lotus Elise (1996–) er en to-seters sportsbil fra engelske Lotus Cars.  Den er også solgt i Norge.

De er produsert i Hethel ved Norwich samt i Malaysia for østen. Navnet kommer av Elisa som var barnebarn til fabrikkens styreformann, italieneren Romano Artioli (født 1932).

Serie 1 (1996) var tegnet av Julian Thomson (født 1948) og bygget i glassfiber uten tak (targatak). Med aluminium ramme (laget av Norsk Hydro Raufoss sin fabrikk i Worcester), veide Elise kun om lag 700 kg. Den hadde bakhjulsdrift og motoren var laget av Rover, en 1.8 liter på 120 hk. Serie 2 (2000) hadde nytt utseende, men samme motorer. Serie 3 (2010) kom med 1.6-liter og 1.8-liter motorer på 136 og 220 hk.

Elise kom i mange varianter. 111s fra 1999 hadde større motor, etterfulgt i 2005 av 111R med motor og girboks fra Toyota. De største avvikene fant man i Lotus 340R (2000, 340 eks.) som manglet tak og dører og hadde sykkelskjermer. Lotus Exige (2000–) er en Elise med fast tak og høyere ytelser.  Lotus Europa S (2006–10) var en mer komfortabel utgave av Elise. 

Også andre fabrikanter hadde Elise-baserte modeller som Opel Speedster og Tesla Roadster,  som også ble bygget ved Lotusfabrikken.  Lotus Elise ble fra 2000 solgt for knappe 400 000 kroner i Ski kommune (Akershus) av firmaet Pit Lane.

Referanser 

Elise
Bilmodeller introdusert i 1996